**«Μικρός και άγνωστος»**

Μικρός και άγνωστος.

Πίσω απ’ τα κάγκελα,

μ’ ένα λίθο στο χέρι ζωγραφίζω

Είσαι αυτός που θα γκρεμίσει

Σου δίνω ένα χαμόγελο τραγουδισμένο, πάνω σε νότες γλυκές

το χέρι απλώνω

Είσαι αυτός που αφειδώς θα το χτυπήσει, χωρίς να σκεφτεί χωρίς να νιώσει

Ύστερα κουράζομαι και σκύβω

Είσαι αυτός που θα μου δείξει πως δεν έσκυψα πολύ...

Πρόθυμος να με διώξεις χαμηλά, πιο χαμηλά, ακόμη πιο χαμηλά.

Είσαι αυτός που μου κλείνει τα μάτια, το στόμα, τη φωνή

Μπορώ κι εγώ να σε πληγώσω

Εσύ τολμάς.

Μπορώ κι εγώ να είμαι σαν αυτός που νομίζεις πως είσαι

και να ’μαι καλύτερος.

Εσύ δε θες.

Και πια έμαθα να είμαι ο εαυτός μου, να μη φοβάμαι, να μη ντρέπομαι γι’ αυτό,

να μην προσποιούμαι,

να κατανοώ, να δυναμώνω το πνεύμα μου,

να μη σκοτώνω ανθρώπους και συναισθήματα, να μη γεννώ φόβους,

να συγχωρώ... και να σου λέω ν’ αγαπάς...

-Κοίτα εκεί

-Τι είναι;

-Ένα παιδί

-Είναι τόσο μικρό και άγνωστο!

-Διαφορετικό.

-Έστω

-Κοίτα κι αυτόν...

-Μου μοιάζει! Αρχηγός μεγάλος!

-Ανάξιος...

-Και ποιος είναι ο άξιος;

-Κοίτα πάλι δίπλα

-Μα δίπλα...

-Τον ανάξιο αναζήτησέ τον μέσα σου.

-Μέσα μου;

-Αυτόν που σου είναι τόσο εύκολο να χλευάζεις, μη διστάσεις να σκεφτείς πως σου αξίζει να σου φερθεί έτσι ακριβώς...

Εύη Παπακυριακοπούλου, 3Α΄

24/10/2010